cyanic-selkie/wikianc huggingface dataset:
Munuaistulehdus
Munuaistulehdus eli nefriitti on yhden tai kummankin munuaisen tulehdus. Sen tavallisimmat ensioireet ovat värinmuutokset ja veren esiintyminen virtsassa (hematuria). Muita oireita ovat pahoinvointi ja väsymys. Munuaistulehdus pysyy täysin oireettomana 50 % tapauksista. Kroonista munuaistulehdusta sairastavilla oireiden alkaminen voi kestää vuosia. Munuaistulehdukseen voi johtaa muun muassa hoitamaton virtsaputkentulehdus. Lisäksi se voi esiintyä useiden muiden sairauksien komplikaationa (esimerkiksi myyräkuume). Munuaistulehduksella on eri tyyppejä, ja se voi olla joko krooninen tai akuutti. Tautiin sairastuneista aikuisista 60 % ja lapsista noin 90 % paranee täysin ilman jälkitauteja, mutta pahimmillaan tauti voi johtaa kuolemaan. Yleensä oireet asettuvat itsestään parin viikon kuluessa. Joskus munuaistulehdus johtaa kohonneeseen verenpaineeseen ja pysyvään munuaisvaurioon. Akuutilla munuaistulehduksella on mahdollisuus kehittyä krooniseksi. Näin käy aikuisista 30 %:lle ja lapsista 10 %:lle tapauksista.
Ukrainan kielet
Muut kielet
Vuonna 2001 toteutetun väestönlaskennan mukaan vähemmistökielten puhujamäärät olivat seuraavat :
Palazzo Spini Feroni
Kuuluisa vaatesuunnittelija Salvatore Ferragamo osti palatsin 1920-luvulla. Rakennuksen toisessa kerroksessa on ollut vuodesta 1995 Salvatore Ferragamo -museo, jonka kokoelmissa on yli 10 000 kenkää.
Donetsk
Historia
Toisessa maailmansodassa kaupunki tuhoutui pahoin, mutta rakennettiin uudestaan sodan päätyttyä. Sodan aikana kaupungissa oli juutalaisgetto ja siellä toimi keskitysleiri, jolla kuoli 92 000 vankia. Miehitysvuosina kaupungista käytettiin jälleen tilapäisesti nimeä Juzovka. Puna-armeija valtasi Stalinon 8. syyskuuta 1943.
Paavo Kastari
Valtioneuvoston jäsen
pienoiskuva|Hallitusneuvos [[Wäinö Häkkinen ja ministerit Rainer von Fieandt ja Paavo Kastari veturin hytissä vuonna 1958.]] Vielä Kastarin aikakaudella oikeustieteellisen tiedekunnan professorien toimenkuvaan kuului käytännössä yhteiskunnallisiin tehtäviin osallistuminen ja usein myös pistäytyminen ministeritehtävissä.
Kastari oli Eduskunnan kirjaston ahkera käyttäjä, ja hänen käsialansa tuli tutuksi niin lukijoille kuin kirjaston henkilökunnallekin valtiota ja oikeutta käsitteleviin kirjoihin tehtyjen reunahuomautusten ansiosta.
Ruotsin Grand Prix 1975
Ruotsin Grand Prix 1975 oli Formula 1 -sarjan osakilpailu, joka ajettiin 8. kesäkuuta Anderstorpin radalla. Kilpailun voitti Niki Lauda, jolle voitto oli kauden kolmas.
Zoltán Kocsis
Kocsis aloitti musiikinopintonsa 5-vuotiaana ja pääsi vuonna 1963 Béla Bartók -konservatorioon, jossa hän opiskeli pianonsoittoa ja sävellystä. Vuonna 1968 hän pääsi Franz Liszt -musiikkiakatemiaan. Kocsis perusti Budapestin festivaaliorkesterin vuonna 1983.
Emmanuel Mutai
World Marathon Majors -kilpailusarjan Mutai voitti kaudella 2010–2011 ja kaudella 2009–2010 hän sijoittui kolmanneksi.
Perun varhaiskeraaminen kausi
Alkujakso
Alkujakson keskuksissa oli katkaistuja pyramideja, U:n muotoisia temppeleitä ja pyöreitä, syvennettyjä pihoja sekä temppeleissä olevia kiviveistoksia - temppeliarkkitehtuurin piirteitä, jotka ovat esiintyneet Andeilla pitkään, mutta alkujakson rakennelmat olivat edeltäjiään suurempia, koska väestöä oli aikaisempaa enemmän, ja nykyisiä rakennelmia saatettiin rakentaa entisten pohjalle. Pyramideissa oli muun muassa pylvässaleja, pylvässisäänkäyntejä ja porrastasanteita. Temppeleissä suoritettiin moninaisia rituaaleja. Niistä osa oli julmia ihmisuhrauksia. Tämän voi päätellä mm. siitä, että Cerro Sechinin seinäkoristeissa näkyy katkottuja ruumiinjäseniä, muun muassa päitä. Ehkä uhratut olivat sotavankeja.
Kari-Matti Ratsula
Suomen maajoukkueessa hän on pelannut 22 ottelua. MM-kilpailuista hän on voittanut pronssia.
Harppuuna
Historia
Norjalainen Svend Foyn rakensi vuonna 1879 ensimmäisen harppuunatykin. Se oli konstruoitu tavallisesta kevyestä tykistä, johon ammukseksi asetettiin tarkasti putkeen sopiva erityisharppuuna, johon liittyi köysi. Hyvin pian tykki keksittiin asentaa pienikokoisen höyryaluksen keulaan erityisesti rakennetulle korokkeelle, mikä lisäsi menetelmän tehoa entisestään. Harppuunamiehet, norjaksi skytter, olivat arvostettuja hahmoja. Heistä kuuluisin lienee sittemmin pyyntipäällikkönä maailmanmainetta niittänyt norjalainen merikapteeni C. A. Larsen.
Henri Toivoniemi
Ura
Toivoniemi syntyi Vantaan Hakunilassa ja sai salibandyoppinsa hakunilalaisessa AC HaKissa. Kaudella 2001–2002 hän pelasi Espoon Oilersissa ja voitti Suomen mestaruuden. Kolme seuraavaa kautta hän pelasi jälleen AC HaKi:ssa. Syksystä 2005 lähtien hän on edustanut SSV:tä, jonka maalivahtina hän voitti toisen Suomen mestaruutensa 2007. Hänet valittiin MM-kilpailujen tähdistökentälliseen Sveitsissä 2004, Ruotsissa 2006, Tšekissä 2008 ja Sveitsissä 2012
Toivoniemen salibandyliigatilastoja
Kausi 2009–2010: Ottelut 18, pisteet 0+0=0, jäähyt 0 min, torjunnat 318, päästetyt maalit 74, torjunta-% 81.12%
Mito
Historia
Nykyinen Miton kaupunki muodostettiin 1. huhtikuuta 1889, ja sen väkiluku oli tuolloin 25 000. Mitosta tehtiin prefektuurin pääkaupunki, ja vuonna 1900 Jōban-linja yhdisti kaupungin Tokioon. Vuoteen 1910 mennessä puhelinlinjat ja sähkövalaistus saatiin koko kaupunkiin. Vaikkakin kolme neljäsosaa kaupungista paloi maan tasalle toisen maailmansodan lopussa, kohosi kaupungin väestöluku 70 000:n vain muutamassa vuodessa ja jatkaa kasvuaan yhä.
Kang Kek Ieu
thumb|220px|Kang Kek Ieu, sissinimeltään "Duch", johti [[Tuol Slengin kidutuskeskusta.]] Kang Kek Ieu, sissinimeltään ”Duch”, (17. marraskuuta 1942 – 2. syyskuuta 2020 Phnom Penh, Kambodža) kuului punaisten khmerien johtajiin puolueen hallitessa Kambodžaa 1975–1979. Hän komensi pahamaineista Tuol Slengin kidutuskeskusta (S-21) Phnom Penhissä, jossa kuulusteltiin tai surmattiin arviolta 17 000 vankia.
EUMETSAT
Satelliitit
Järjestö toimii satelliittiensa kehityksessä yhteistyössä Euroopan avaruusjärjestön kanssa. ESA on kehittänyt sen satelliitit.
Kanadan kivikausi
Myöhempi kivikausi
Suurten järvien alueelle kehittyi kuparia myynyt metsästäjäkulttuuri noin 4000 eaa. Alaskan ja Kanadan rajoille Atlantin rannoille nousi 3000 – 1000 eaa. punamaalikulttuuri, jossa muun muassa kehoa maalattiin punaisella okravärillä. Jousi ja nuoli levisivät arktisille alueille noin 2500 ja sieltä vähitellen etelään päin syrjäyttäen atlatlin, keihäänheittimen. Noin 2 000 eaa. kaakkoisessa Kanadassa alkoi vaikuttaa itäisen metsämaan perinne.
Kanadan varhaisia arkaaisia kulttuureja
Kanadan keskiarkaaisesta kaudesta noin 6000 – 4000 eaa. tiedetään vielä vähemmän kuin varhaisarkaaisesta.
Georgs Andrejevs
Georgs Andrejevs (30. lokakuuta 1932 – 16. heinäkuuta 2022 ) oli latvialainen poliitikko. Hän edusti liberaalia Latvijas Ceļš -puoluetta.
Andrejevs syntyi Tukumsissa. Hän luki itsensä lääkäriksi ja pääsi vuonna 1995 Latvian tiedeakatemian täysjäseneksi. Hän toimi vuosina 1995–1998 maansa suurlähettiläänä Kanadassa ja vuosina 1998–2004 Euroopan neuvostossa.
Kolimbiné
Kolimbinén virtaus on heikko seudun kuivan ilmaston takia. Alajuoksullaan Kabatén mittausasemalla se on vuosittain neljästä kahdeksaan kuukautta kokonaan vailla vettä. Valuma-alueen arviointia vaikeuttaa pohjoisen autiomaaluonne.
Irwin Winkler
Ura ohjaajana
Winklerin viimeisin ohjaustyö on vuonna 2006 valmistunut sotadraama Home of the Brave, jonka päärooleissa esiintyivät Samuel L. Jackson, Jessica Biel ja Christina Ricci. Elokuva ei kerännyt kovinkaan ylistäviä arvosteluita, minkä vuoksi sitä ei levitetty elokuvateattereissa kolmea kopiota suuremmalla määrällä.
John Birch Society
1960-luvulla John Birch Societyn jäsenmäärä kohosi 70 000:een. Järjestö julkaisee lehteä nimeltä The New American.
Rotermannin kortteli
Viron ensimmäinen itsenäisyyskausi 1918-1940
Kuohunta ja sotien aika 1918-1920 vaikutti myös Rotermannin kortteliin. Monet hylätyt rakennukset purettiin. Viron ensimmäisen itsenäisyyden aikana 1918-1939 Rottermannin kortteli sai osansa taloudellisista nousuista ja laskuista. Vuonna 1921 tuli uudeksi tehtaan johtajaksi C. B. Rotermannin poika Christian Ernst August Rotermann, jonka johdolla kortteliin perustettiin Viron ensimmäiset autojen myyntitoimistot. AS Rotermannille 1920-luku oli valtavan menestyksen aika. Merkittävä takaisku tuli kuitenkin vuonna 1930, kun suuri tulipalo tuhosi suurimman osan yrityksen vilja­varastoista. Paloa sammutettiin kaksi viikkoa. Kuitenkaan yhtiö ei antanut periksi, ja toimintaa jatkoi. Vuosina 1920-1930 sijaitsi Rotermannin korttelissa lisäksi jauho- ja leipä­teollisuutta, vielä puuteollisuutta, kattohuopatehdas, saha, villatehdas, raa’an pellavan puhdistuslaitos, posliini- ja lasityöpaja, kudonta­työpaja, kylmähuone ja Rosen & CO " Tallinna Viinavabrik ", joka tarjosi ensimmäisenä Virossa erittäin runsasta valikoima alkoholijuomia. Laadittiin suunnitelmia, joiden mukaan Viru-aukio olisi rakennettu edustavammaksi, mutta toinen maailmansota tuli väliin.
Pietarhovin Suuri palatsi
Rastrellin suunnitelma on barokin viimeiseltä vuosikymmeneltä, jolloin uusklassismi teki jo tuloaan, ja talo on ulkopuolelta varsin maltillisesti koristeltu. Sisätiloista sen sijaan ei puutu loistoa tai kimallusta.
Roberto Luongo
Luongolla on isänsä puolelta italialaiset juuret. Hän puhuu sujuvaa italiaa, englantia ja ranskaa.
NHL-varaus New York Islandersiin ja kaudet Florida Panthersissa 1997–2006
NHL-seura New York Islanders varasi Luongon vuoden 1997 varaustilaisuuden ensimmäisellä kierroksella neljäntenä pelaajana. Varauksen jälkeen kului kaksi kautta ennen kuin hän siirtyi Islandersin organisaatioon. Luongo pelasi ensimmäisellä NHL-kaudellaan 24 ottelua.
Siirto Floridaan 2014-2019
Kesäkuussa 2019 Luongo ilmoitti lopettavansa 19 kautta kestäneen NHL-uransa. Panthers ilmoitti jäädyttävänsä Luongon pelinumeron 1 maaliskuussa 2020.
Spirit Racing
1982 Formula 2-kilpailuissa
Tallin kuljettajista Boutsen menestyi hienosti, voittaen kolme osakilpailua, sijoittuen EM-sarjassa kolmanneksi. Samalla kaudella Johansson sijoittui kahdeksanneksi EM-sarjassa.
Square (yritys)
Historia
Xenogears -pelin jatko-osat on kehittänyt Monolith Soft.
Japani
Nintendo GameCubelle Square-pelejä kehitti The Game Designers Studio kabushikigaisha. Yhtiö julkaisi vain yhden pelin, Final Fantasy Crystal Chronicles. Square Enixin synnyttyä The Game Designers Studiosta tuli SQEX, Inc., joka myöhemmin liitettiin emoyhtiön ostamaan Taito Corporationiin.
Thaimaan arkkitehtuuri
Historia
Thaimaan alueella vaikuttaneiden arkkitehtuurikausien vaiheet jaetaan tavallisesti seuraavasti:
Mohsin kovuus
Asteikko
Timantilla puolestaan on absoluuttinen kovuus 10; se naarmuttaa kaikkia mahdollisia mineraaleja ja materiaaleja. Tämä pätee kuitenkin vain luonnossa; teollisesti on mahdollista valmistaa timanttiakin kovempia boorioksideja, jotka menevät Mohsin asteikon yli.
Lähteet
Härte
Esti
Esti voi tarkoittaa muun muassa:
Joel Lassinantti
Seuraura
Kauden 2012–2013 Lassinantti aloitti lainalla Ruotsin toiseksi korkeimmalla sarjatasolla HockeyAllsvenskan-joukkue Almtuna IS:ssä, jossa hän pelasi valtaosan kaudestaan torjuen 20 ottelussa. NHL:n työsulkuvahvistus Jhonas Enrothin myötä Lassinantti jäi välillä hieman vähemmälle vastuulle ja haki joulukuussa pelituntumaa vielä sarjatasoa alempaa I-divisioonan Åker/Strängnäs HC:stä. Loppukaudesta hän palasi Luulajaan, jonka Elitserien-joukkueen luukkuvahtina Lassinantti toimi viidessä playoff-ottelussa ja voitti kauden päätteeksi hopeaa. Pääasiassa hän pelasi kuitenkin seuran J20-junioreissa. Toukokuussa 2013 Lassinantti teki kaksivuotisen jatkosopimuksen Luulajan kanssa.
Integraattori
thumb|Integraattori toteutettuna operaatiovahvistimella käyttäen kapasitiivista takaisinkytkentää.
Arthur Mackmurdo
The Century Guild of Artists oli yksi menestyksekkäimmistä 1880-luvulla perustetuista käsityöläisten ammattikunnista. Se tarjosi kotien ja rakennusten kokonaisvaltaista sisustamista. Lisäksi taiteilijoita rohkaistiin osallistumaan suunnittelemiseen sekä toteuttamiseen. Mackmurdo itse esimerkiksi hallitsi monia käsityöläisammatteja, metallitöistä puusepän töihin. Mackmurdon töistä kuuluisimpina voidaan pitää 8 Private Road, Enfield, London (1887), ja 25 Cadogan Gardens, London (1893-1894). Viimeksi mainittu oli suunniteltu taiteilija Mortimer Manpesin studioksi.
Alejo Carpentier
Alejo Carpentier y Valmont (26. joulukuuta 1904 Lausanne – 24. huhtikuuta 1980 Pariisi) oli kuubalainen kirjailija. Hän oli yksi ensimmäisistä maagisen realismin edustajista.
Hanhenkaulat
Useimmat hanhenkaulalajit elävät rannikolla, usein vuorovesivirtauksen alueella, missä liikkuva vesi tuo niille ravintoa, jota ne suodattavat ruoakseen.
Jonas Brothers
Yksityiselämä
Joella, Nickillä ja Kevinillä oli tapana pitää siveyssormuksia vasemman käden nimettömässä sormessa merkkinä siitä, että he lupaavat olla harrastamatta seksiä ennen avioliittoa. Joe sanoi, että sormukset symboloivat "lupausta itsellemme ja Jumalalle, että me pysymme puhtaina avioliittoon asti". Nick kommentoi, että siveyssormukset ovat todella mahtavia, ja sormukset ovat vain yksi tapa näyttää että olemme erilaisia kuin muut. Heidän vartuttuaan he pitivät niitä kaulaketjussa, ja lopulta olivat käyttämättä niitä ollenkaan.
USS Belleau Wood
Valmistus
Alus tilattiin Ingalls Shipbuildingilta, missä köli laskettiin 5. maaliskuuta 1973. Se laskettiin vesille 11. huhtikuuta 1977 nimettynä ensimmäisen maailmansodan Belleaun metsän taistelun mukaan ja otettiin palvelukseen 23. syyskuuta 1978 ensimmäisenä päällikkönään T.C. Steele.
Stuart Golland
Golland on myös näytellyt tv-sarjassa Emmerdale.
Midwinter Graces
Midwinter Graces on yhdysvaltalaisen laulaja-lauluntekijä Tori Amosin joulualbumi, joka julkaistiin 10. marraskuuta 2009. Albumi sisältää cover-versioita perinteisistä englantilaisista ja kansainvälisistä joululauluista sekä muutamia Amosin omia kappaleita. Osassa cover-kappaleita on erilaiset sanat ja nimet kuin niiden alkuperäisissä versioissa. Albumista julkaistaan kaksi painosta, tavallinen sekä DVD:n ja kaksi bonusraitaa sisältävä Deluxe Edition -painos.
Mikael Reuter
Gunnar Egid Roger Mikael Reuter (s. 17. toukokuuta 1943 Helsinki) on suomenruotsalainen kirjailija ja kielitieteilijä. Hän työskenteli Kotimaisten kielten tutkimuskeskuksen ruotsin kielen osastossa vuodesta 1976, 1987–1992 erikoistutkijana ja 1992 alkaen osaston johtajana; hän jäi eläkkeelle vuonna 2008. Reuter toimitti vuosina 1986–2013 Hufvudstadsbladetissa ilmestynyttä Reuters ruta -palstaa, jossa käsiteltiin ajankohtaisia kielen ilmiöitä ja kielenhuoltoa. Vuonna 2001 hänet promovoitiin Uumajan yliopiston kunniatohtoriksi. Reuter on Axel Olof Freudenthal -mitalisti.
Desibeli
Akustiikassa
Melumittauksissa käytetään yleensä eri taajuuksia eri tavoin painottavia suodatuksia. Tällä painotuksella pyritään kuvaamaan tarkemmin äänen vaikutusta ihmiseen. Yleisin on ns. A-suodatin, jolloin melutason mittaukseen käytetään merkintää dB (A). Toinen yleinen taajuuspainotus on C-suodatin. On esitetty, että pieni- eli matalataajuisen melun mittaukseen pitäisi käyttää C-taajuuspainotusta eikä A-painotusta. On oletettu, että C-painotettu taso antaisi paremmin äänekkyyttä ja haittoja luokittelevan lukeman kuin A-painotettu taso.
Äänen intensiteettimittauksissa desibelin vertailuarvona voi olla myös 1 pW. Tällöinkin jokainen kymmenen desibelin (= 1 beli) nousu tarkoittaa äänen tehon kymmenkertaistumista.
Audioelektroniikassa
Käytössä on useita erilaisia dB-vertailuarvoja, koska alkuaikojen audiolaitteet pohjautuivat puhelinjärjestelmiin, jotka ovat edelleenkin löyhästi äänijärjestelmien lähtökohtana. Puhelinlinjojen impedanssi oli alun perin 600 Ω. Huomattiin, että kun linjalla kulkee tyypillinen keskustelu, se tuottaa noin 0,775 V tehollisjännitteen, kun impedanssi on 600 Ω. Tehona tämä tarkoittaa noin 1 mW tehoa (katso kaava alta), josta on johdettu vertailuarvo 0 dBm = 1 mW ja 0 dBv = 0,775 V / 600 Ω (dBv ei ole enää yleisessä käytössä).
Desibelisuureiden yhteenlasku
Jos summattavien suureiden vertailutehot ovat samat niin koko lasku voidaan suorittaa kaavalla:
Jos esimerkiksi tietokoneen tuuletin tuottaa 40 dB äänenvoimakkuuden niin kaksi tällaista tuuletinta yhdessä tuottaa 43 dB äänenvoimakkuuden.
Kaukolämpöverkko
Kaukolämpöverkon osat
Kaukolämpövesi siirtyy lämpöeristettyjä menoputkia pitkin lämpölaitokselta kulutuskohteen lämmönvaihtimeen, jolla lämmitetään asiakkaan lämmitysvettä. Viilentynyt vesi palaa menoputken rinnalla samassa kaivannossa olevaa paluuputkea uudelleen lämmitettäväksi.
Anenii Noi
Anenii Noissa asuu noin 8 800 ja Anenii Noin piirissä 84 400 henkeä (2014). Kaupunki on kasvanut muutaman prosentin viime vuosikymmenenä. Vuonna 2004 asukkaita oli 8 358 ja koko piirissä 81 710. Tuolloin lievä enemmistö kaupunkiväestöstä oli moldovalaisia (51,7 %), runsaasti oli myös ukrainalaisia (25,5 %) ja venäläisiä (17,7 %). Koko piirin väestöstä moldovalaisia oli kuitenkin 84,2 %, ukrainalaisia 8,0 % ja venäläisiä 5,1 %.
Cowboys & Englishmen
Cowboys & Englishmen on country rock-yhtye Pocon 16. albumi vuodelta 1982.
Rafael Karsten
Sigfrid Rafael Karsten (16. elokuuta 1879 Koivulahti – 21. helmikuuta 1956 Helsinki) oli suomalainen uskontotieteilijä ja filosofi.
Saaren kartano (Jämsä)
Viitteet
61.85694°N, 25.20028°W
Alexander Hamilton
Nuoruus
Alexander Hamilton syntyi Nevis-nimisellä saarella Karibianmerellä. Hänen isänsä oli huonosti menestynyt liikemies James Hamilton ja äitinsä Rachel Fawcett Lavien, joka oli vielä Alexanderin syntymän aikoihin naimisissa John Lavien -nimisen miehen kanssa. Vaikka Rachel myöhemmin erosi ja perusti uuden perheen James Hamiltonin kanssa, he eivät koskaan menneet naimisiin. Vuonna 1765 perhe muutti Saint Croixin saarelle, minkä jälkeen James hylkäsi perheensä ja katosi. Tienatakseen elantonsa Alexanderin äiti perusti pienen kaupan, veli James ryhtyi kirvesmieheksi ja tuolloin 11-vuotias Alexander toimi apulaisena Cruger and Beckman -nimisessä kauppapaikassa. Vuonna 1768 äiti kuoli keltakuumeeseen ja veljekset jäivät orvoiksi. Veljekset otti huostaan serkku Peter Lytton, mutta hän teki itsemurhan jo seuraavana vuonna 1769. Veljesten selviytyminen työn ohella jäi muiden saarelaisten hyväntahtoisuuden varaan, vaikkakin heitä säälittiin ja paheksuttiin jonkin verran aviorikoksesta syytetyn äitinsä takia.
Valtiovarainministerinä
Hamiltonin päätavoite oli rakentaa Yhdysvaltojen teollisuudesta moderni ja omavarainen. Valtiovarainministerin näkemys oli, että tulevaisuudessa valtioiden mahtavuuden mittaa niiden teollinen tuotantokyky ja hän seurasi teollisuuden kehitystä erityisen tarkasti Britanniassa. Hamiltonin kaudella perustettiin rahapaja sekä valtion pankki, jotka Hamiltonin näkemyksen mukaan olivat välttämättömiä talouden kehitykselle ja vakaudelle. Valtion pankin perustaminen jakoi mielipiteitä, ja Hamiltonin poliittiset vastustajat Jeffersonin ja Madisonin johdolla syyttivät valtion pankkia perustuslainvastaiseksi. Presidentti Washingtonin tuki ratkaisi kiistan lopulta Hamiltonin hyväksi ja pankki perustettiin. Pankkijärjestelmän lisäksi Hamilton kehitti liittovaltiolle merkittäviä verotus- ja tullijärjestelmiä. Hän ajoi tullimaksuja Yhdysvaltoihin saapuville tuotteille, minkä hän uskoi vahvistavana valtion omaa teollisuutta. Verotus laajeni myös valtion sisäiseen tuotantoon. Vuonna 1791 asetettu valmistevero alkoholijuomille laittoi vuonna 1794 alkuun viskikapinan.
Suržyk
Suržykia käytetään myös kulttuurin kielenä ja esimerkiksi Vjerka Serdjutška tekee musiikkia sekakielellä. Ukrainan kriisin alettua kielestä on tullut myös entistä tärkeämpi Ukrainan venäjänkielisen väestön keskuudessa. .
Kompletorio
Perinteinen kompletorion järjestysː
Koulusurma
Historia
Kouluun kohdistuneista, useita henkilöuhreja vaatineista tapauksista ensimmäinen on Charles Whitmanin teko Teksasin yliopistossa vuonna 1966. Kouluampumisesta tuli yleinen termi vuosien 1997–1998 kouluissa tapahtuneiden ampumatapausten johdosta. Tekijät olivat Luke Woodham (Pearl, Mississippi 1.10.1997), Michael Carneal (West Paducah, Kentucky 1.12.1997), Joseph Colt (Stamps, Arkansas 15.12. 1997), Andrew Golden ja Mitchell Johnson (Jonesboro, Arkansas 24.3.1998), Andrew Wurst (Edinboro, Pennsylvania 24.4.1998) ja Kip Kinkel (Springfield, Oregon 21.5.1998).
Koulusurmien taustoista
Keskusrikospoliisin erikoistutkijan psykologian tohtori Helinä Häkkäsen mukaan koulusurmaajilla on kaksi yhteistä tekijää: syvä pettymys ja usko omaan ylivertaisuuteen. Pettymys voi kohdistua omaan itseen, ympärillä vaikuttaviin ihmisiin tai yhteiskuntaan. Sen sijaan koulukiusaaminen ei ole kaikkien tapausten yhteinen piirre. Häkkänen on profiloinut muun muassa Jokelan koulusurmaajan Pekka-Eric Auvisen. Koulusurmaajan tekoon liittyy hänen vakava mielenterveytensä häiriö, vaikka tekijä käyttäytyy yleensä ennen tekoaan yhteisössä tavanomaisesti. Masennuksen, mediaväkivallan ja/tai huumaavien aineiden käytön katsotaan osittain lisäävän alttiutta väkivaltaisuuteen. Erakkoluonne on koulusurmaajilla harvinaista; tavallisempi on sosiaalisena pidetty yksilö, joka tuntee itsensä yksinäiseksi huolimatta sosiaalisesta toiminnastaan. Aseiden helppo saatavuus, psyykelääkkeiden käyttö tai yhteiskunnallinen syrjäytyneisyys ei yleensä lisää väkivaltaisen käyttäytymisen riskiä. Koulukiusaaminen voi olla koulusurman motiivi mutta tavallisesti yhdessä useiden muiden syiden kanssa. Koulusurmaaja voi olla itse koulukiusaaja.
Täsmätoimitus
Täsmätoimitus on erityisesti rakennustyömaiden logistiikan toimintatapa, jossa oikea määrä toimitetaan oikeaan paikkaan ja oikeaan aikaan. Täsmätoimituksen on tarkoitus olla logistisesti mahdollisimman tehokas toimitustapa. Täsmätoimitus edellyttää tarkkaa aikataulusuunnittelua sekä hyvää tiedonkulkua toimittajien, terminaalin ja työmaan välillä.
Hämäläismurteet
Alaryhmät
Perihämäläisiä murteita on puhuttu alueella, jonka nurkkina olivat vanhat Vanajan, Urjalan, Kurun ja Kuoreveden pitäjät. Alue käsittää suurimman osan nykyisiä Pirkanmaan ja Kanta-Hämeen maakuntia. Etelähämäläisten murteiden alue jäi Janakkalan, Nurmijärven, Ypäjän ja Tammelan pitäjien alueille eli eteläiseen Kanta-Hämeeseen ja Uudenmaan luoteiskulmaan. Yläsatakuntalaisia murteita on puhuttu perinteisesti kolmiossa, jonka nurkkina ovat Virrat, Punkalaidun ja Honkajoki, nykyisen Pirkanmaan länsi- ja pohjoisosat sekä Satakunnan koilliskulma. Kaakkoishämäläisten murteiden alue on ulottunut Padasjoelta, Lammilta, Kärkölästä, Mäntsälästä ja Pornaisista itään nykyiseen Kymenlaaksoon, Valkealaan, Kymeen ja Vehkalahdelle.
Oppisopimus Suomessa
Kesto
Koulutuksen kesto on 4–36 kuukautta. Yhden tutkinnon osan voi suorittaa noin neljässä kuukaudessa. Perustutkinnon suorittaminen vie noin 2–3 vuotta, ammatti- ja erikoisammattitutkinnon suorittaminen noin 1–1,5 vuotta. Kestoon vaikuttavat opiskelijan tavoitteet ja mahdollinen aiemmin hankittu ammattiosaaminen.
Tutkinnot
Erikoisammattitutkinnossa osoitetaan oman alan vaativimpien työtehtävien hallinta ja syvällisempi ammatinhallinta. Erikoisammattitutkintojen tarkoituksena on usein pätevöittää henkilö johto- ja esimiestehtäviin.
Marmiksen Kuula
Baseball
Seuralla on yksi baseball-joukkue, joka pelaa baseballin SM-sarjassa nimellä Malmi Bullets.
Hassan Dahir Aweys
Šeikki Hassan Dahir Aweys (s. n. 1935) on Somalian väliaikaishallituksen vastustaja ja entinen islamilaisten oikeusistuinten liiton korkeimman neuvoston jäsen. Aweysin uskottiin olevan oikeusistuimien šuuran päämies, kun taas šeikki Sharif Sheikh Ahmed johti sen toimeenpanevaa neuvostoa.
Kansainvälisesti tunnustetun presidentti Yusufin hallituksen joukot ja Etiopian joukot löivät hänet. Tappion jälkeen hän alkoi tukea islamilaisia oikeusistuimia, jotka syntyivät pitämään yllä järjestystä keskusvallattomassa Somaliassa.
Scrum
Scrum on projektinhallinnan viitekehys, jota käytetään yleisesti ketterässä ohjelmistokehityksessä. Vaikka Scrum on kehitetty erityisesti ohjelmistoprojektien hallintaan, sitä voidaan soveltaa myös yleisesti projektinhallinnassa. Ensimmäisinä idean scrumin kehitysprosessista kuvasivat 1986 Hirotaka Takeuchi ja Ikujiro Nonaka. Teoksessaan Takeuchi ja Nonaka kuvaavat uudenlaisen, holistisen lähestymistavan tuotekehitykseen, jossa yksi ainoa monitaitoinen ryhmä suorittaa kehitysprosessin alusta loppuun vaiheistuksella, joka on vahvasti lomittunut. Ryhmän toimintaa verrataan rugby-joukkueeseen, jossa koko ryhmä pyrkii etenemään yksikkönä ja toimimaan tiiviissä yhteistyössä. Myös menetelmän nimi viittaa rugbyn erikoistilanneryhmitykseen. Nimi on myös sittemmin jäänyt käyttöön johtuen menetelmän yhtäläisyyksistä rugby-joukkueeseen ja sen toimintaan; molemmat ovat erilaisiin tilanteisiin sopeutuvaisia, nopeita ja itseohjautuvia.
Scrumin tapahtumat
Scrumissa käytetään ennaltasovittuja tapahtumia luomaan säännöllisyyttä ja minimoimaan muiden kuin Scrum-­palavereiden tarve. Scrumin tapahtumat ovat aikarajattuja eli jokaisella niistä on maksimipituus. Tämä varmistaa sen, että suunnittelulle varataan riittävästi aikaa, mutta suunnitteluprosessissa ei pääse syntymään hukkaa.
Cabot Cove
Cabot Cove sijaitsee Atlantin rannikolla ja asukkaiden pääasiallinen tulonlähde on kalastus, mutta satunnaiset turistitkin tuovat eloa uinuvaan kylään. Kaupungin kuuluisin asukas, rikoskirjailija Jessica Fletcher, asuu 85-vuotiaassa viktoriaanisessa talossa Candlewood Lanen varrella. The New York Timesissa esitetyn laskelman mukaan kylän 3 560 asukkaasta liki kaksi prosenttia murhattiin televisiosarjan kahdentoista tuotantokauden aikana. Vaikka Fletcher ratkoi sarjan aikana murhia muuallakin, tuotantosopimus vaati, että viiden jakson kautta kohden oli sijoituttava Cabot Coveen.
Sumqayıt
Kaupunki on perustettu kemian ja metallitehtaiden asutukseksi vuonna 1949. Neuvostoaikana siitä kehittyi Azerbaidžanin toiseksi tärkein teollisuuskeskus. Vuonna 1952 toimintansa aloitti kumitehdas, seuraavana vuonna terästehdas ja vuonna 1955 alumiinitehdas. Vuonna 1960 alettiin rakentaa Euroopan suurinta öljynjalostuslaitosta. Vuonna 1964 avattiin superfosfaattitehdas ja vuonna 1968 rakennustarviketehdas.
Curral das Freiras
Johtuen laaksoon pääsyn vaikeudesta sitä aluksi asuttivatkin paimenet ja orjat, joko orjuudesta vapautetut tai siitä karanneet. Eristyksissä asuneet ihmiset rakensivat itselleen majoja ja muodostivat kyläyhteisön. 1400-luvun lopulla kylän asema virallistettiin ja se sai pian uusia pysyviä asukkaita. Portugalilainen siirtomaaisäntä João Gonçalves Zarco luovutti vuonna 1462 maan viljeltäväksi uudisasukkaille João Ferreiralle ja hänen vaimolleen Branca Diasille. Maat lahjoitettiin edelleen heidän lapsenlapselleen vuonna 1474. Vuonna 1480 maat osti Zarcon poika João Gonçalves da Câmara, joka antoi ne edelleen tyttärilleen jotka olivat päättäneet ryhtyä nunniksi. Kylä tunnettiin varhain nimellä Curral da Serra, vaihtuen sittemmin nykyiseen. Ajankohdasta on kaksi eri näkemystä, ensimmäisen mukaan uusi nimi tuli käyttöön maiden siirryttyä nunnien omistukseen 1492–1497, toisen mukaan 1566, jolloin laakso toimi turvapaikkana Funchaliin hyökänneiltä ranskalaisilta merirosvoilta.
Emma Green
Green voitti sisäratojen Ruotsin-mestaruuden 2001. Hänen ensimmäiset arvokilpailunsa olivat Kingstonin nuorten MM-kisat 2002, joissa hän sijoittui korkeushypyssä yhdeksänneksi. Seuraavana vuonna hän voitti pronssia nuorten EM-kisoissa tuloksella 186. Vuonna 2004 hän voitti Ruotsin hallimestaruuden aikuisten sarjassa sekä alle 23-vuotiaiden mestaruuden niin sisä- kuin ulkoradoillakin. Hän voitti lisäksi alle 23-vuotiaiden Pohjoismaiden-mestaruuden. Seuraavana vuonna hän sai Euroopan alle 23-vuotiaiden mestaruuskisoissa hopeaa. Hän sijoittui lisäksi sisäratojen EM-kisoissa kahdeksanneksi ja voitti MM-pronssia Helsingin MM-kisoissa ennätyksellään 196. Hän voitti samana vuonna maansa sisäratojen mestaruuden korkeushypyssä ja ulkoratojen mestaruuden sekä korkeushypyssä että pituushypyssä. Vuonna 2006 Green voitti jälleen korkeushypyssä maansa sisäratojen mestaruuden, mutta karsiutui Moskovan sisäratojen MM-kisoissa. Hän sijoittui samana vuonna Euroopan cupin superliigassa viidenneksi 200 metrin juoksussa ja Göteborgin EM-kisoissa yhdenneksitoista korkeushypyssä. Hän juoksi Göteborgissa lisäksi ankkuriosuuden viidenneksi sijoittuneessa Ruotsin 4 × 100 metrin viestijoukkueessa.
Overijssel
Provinssin pääkaupungin on Zwolle.
William Orbit
William Orbit (joskus myös William Ørbit, oik. William Mark Wainwright, s. 15. joulukuuta 1956 Hackney, Lontoo, Englanti) on englantilainen muusikko ja tuottaja, joka on parhaiten tunnettu Madonnan Grammy-palkitun Ray of Light -albumin tuottajana. Orbit on tehnyt kappaleita myös Madonnan Music-albumille.
Lars-Erik Stenberg
Stenbergin menestyshevosia ovat olleet mm. Riding Sponsor, Lass Zefyr, Isn't It Pacha ja Ladakh Jiel. Lass Zefyr oli toinen vuoden 2006 Kymi GP:ssä ja voitti samana vuonna Killerin Eliitin. Isn't It Pacha voitti 2007-2009 paljon V5- ja V75-tasoisia lähtöjä, sekä menestyi hyvin myös montéssa. Ladakh Jiel mm. voitti vuonna 2010 Seinäjoki-ajon kilpailuennätyksellä.
Kls.
Yhtye on äänittänyt kappaleitaan myös englanniksi käyttäen nimeä Ablaze Us. Tällä nimellä he ovat julkaisseet yhden EP:n, Blind leading the blind.
Chaosbreed
Historia
Vaikutteikseen Chaosbreed on maininnut mm. seuraavat yhtyeet: Entombed, Dismember, Unleashed, Carcass ja Slayer. Chaosbreedin on sanottu olevan uskollinen vaikutteilleen, mutta soitosta kuitenkin tulee oma vilpitön into esiin. Keikkoja Chaosbreed on tehnyt lähinnä pääkaupunkiseudulla. Yhtye ei ole virallisesti lakannut olemasta, mutta koska jokaisella sen jäsenellä on toimensa muissa yhtyeissään, ei yhteisen ajan ja paikan tai innon löytyminen keikkailuun tai levyntekoon ole ollut itsestään selvää.
Diskografia
EP:t
Voyeurismi
Tirkistelyesitys
Tirkistelyesityksessä eli peep show'ssa pornonäyttelijä esiintyy tietoisesti tirkistelijöille.
Operaatio Reinhard
Toteutus
Operaatio Reinhard suunniteltiin tekemään juutalaisten tappamisesta tehokkaampaa, mekaanisempaa ja ”humaanimpaa”. Aikaisemmin massamurhissa oli käytetty muun muassa ampumista, mikä altisti toteutuksesta vastanneet Einsatzgruppe-miehet liian raskaan henkisen paineen alle. Tämän vuoksi ihmisten joukkomurhaamisesta tehtiin eräänlaista teollisuutta, mitä voidaan pitää ennennäkemättömänä ihmiskunnan historiassa.
Ike (artisti)
Elämä ja ura
Ikenna Ikegwuonu nousi julkisuuteen vuonna 2013 The Voice of Finlandin toisella kaudella. Hän pääsi kilpailussa finaaliin saakka ja esitti siellä tähtivalmentajansa Elastisen ja Illin hänelle tuottaman "Vaiheillaan"-kappaleen. The Voice of Finlandin jälkeen Ike esiintyi vierailevana artistina Uniikin kappaleella "Naiseni mun".
Spyker (yritys)
Yrityksen perustivat Victor Muller ja Maarten de Bruijn. Se on valmistanut urheiluautoja vuodesta 2000. Yhtiön historia lentokoneen moottoreiden parissa näkyy yksityiskohdissa ja merkin logossa. C8 Laviolette -mallissa on 4,1-litrainen Audin V8-moottori, jolla saavutetaan huippunopeudeksi 300 km/h. 14. heinäkuuta 2005 ilmoitettiin, että C8 oli hyväksytty myyntiin Yhdysvalloissa.
Teppanala
Teppanalaa rajaa pohjoisessa Rajapatsas ja Savikanta, etelässä Jakola, idässä Karhusuo ja Salo-Peltola sekä lännessä Vuoksi, (Meltola).
Olaf Kölzig
Maajoukkueura
Kölzig edusti Saksaa useissa arvoturnauksissa. Hän esiintyi ensimmäistä kertaa Saksan pelipaidassa World Cupissa 1996 ja uudestaan saman kauden aikana MM-kilpailuissa 1997.
Fanta
Sinebrychoff valmistaa, myy ja toimittaa Fantaa Suomessa. Fanta on Suomen neljänneksi suurin virvoitusjuomamerkki. Fanta on maailman suosituin appelsiinivirvoitusjuoma ja myös suomalaisnuorten suosituin appelsiinivirvoitusjuoma. Fantan kansainväliseen tuoteperheeseen kuuluu yli 250 makua.
Alice in Chainsin diskografia
Tämä on yhdysvaltalaisen rockyhtyeen Alice in Chainsin diskografia.
Kuopio Steelers
Historiaa
Joukkueen nimi Steelers, Terästäjät, viittaa joukkueen alkuperäisen kaupungin Varkauden vahvaan teollisuushistoriaan. Joukkueen nimi on myös ottanut vaikutteita Yhdysvalloissa NFL:ssa pelaavasta amerikkalaisen jalkapallon joukkueesta Pittsburgh Steelersistä.
Steelers on pelannut kaiken kaikkiaan seitsemän kautta Vaahteraliigassa joista saavutuksina löytyy kolme Suomen mestaruutta (2020, 2021, 2022) ja kaksi hopeaa (2018, 2019).
Kausi 2020 - Suomen mestaruus Savoon!
Steelersin naisten joukkue joutui luopumaan paikastaan naisten Vaahteraliigassa koronaviruksen aiheuttamien ongelmien takia. Steelersin naisten joukkue ei pelannut SAJL:n sarjoissa kaudella 2020.
Loksodromi
Käytännön esimerkkejä
Loksodromin geometria on helppo ymmärtää, jos kuvitellaan seuraavanlainen tilanne. Aluksi ollaan päiväntasaajalla, josta lähdetään kulkemaan esimerkiksi koilliseen tiukasti suunnassa pysyen. Kulkureitti siis leikkaa pituuspiirejä eli meridiaaneja (pohjois- ja etelänavan välisiä suoria) koko ajan samassa kulmassa. Lähestyttäessä pohjoista alkaa reitti kääntyä yhä jyrkemmin vasemmalle spiraalimaiselle radalle, ja lopulta kierähdetään lähes paikallaan pohjoisnavan ympäri.
Teema (kirjallisuus)
Teema eli perusajatus tarkoittaa kirjallisuudessa sitä, mitä aiheesta sanotaan teoksessa. Teoksen aihe voi esimerkiksi olla murha, mutta teemoina esimerkiksi kosto, rakkaus, mustasukkaisuus, ystävyys tai petos.
Jyrki Blom
Blom edusti Vehkalahden Veikkoja ja häntä valmensi Leo Silen. Nykyään hän toimii Kuopion klassillisessa lukiossa urheilulukion koordinaattorina sekä liikunnan opettajana.
Spider-Man 2 – Hämähäkkimies 2
Spider-Man 2 – Hämähäkkimies 2 on yhdysvaltalainen supersankarielokuva, joka pohjautuu Stan Leen ja Steve Ditkon luomaan sarjakuvahahmoon ja supersankariin Hämähäkkimieheen. Elokuvan ensi-ilta Yhdysvalloissa oli 30. heinäkuuta 2004. Elokuva on jatko-osa toimintaelokuvalle Spider-Man – hämähäkkimies. Sen ohjasi Sam Raimi ja sen pääosissa esiintyvät Tobey Maguire, Kirsten Dunst, Alfred Molina, James Franco ja Rosemary Harris. Elokuva on Hämähäkkimies-trilogian toinen osa.
Juoni
Annettuaan Octaviukselle tritiumin, Harry valmistautuu tappamaan Hämähäkkimiehen ja järkyttyy huomatessaan Peterin naamion takana. Peter vakuuttaa kyseessä olevan nyt isommat asiat ja Harryn kertomaan Octaviuksen olinpaikan. Hämähäkkimies saapuu Octaviuksen veden päällä olevaan laboratorioon ja yrittää vapauttaa Mary Janen. Mutta yksi Octaviuksen rautakäsistä huomaa hänet ja he päätyvät taisteluun. Annettuaan Octaviukselle sähköiskun, Hämähäkkimies paljastaa tälle henkilöllisyytensä ja anoo Octaviusta luopumaan unelmastaan suuremman hyvän vuoksi. Octavius vaatii lopulta rautakäsiä tottelemaan ja päättää hukuttaa reaktorin ja itsensä Hudson-jokeen. Mary Jane näkee Peterin ilman naamiota ja saa tietää tämän todellisista tunteista, sekä syyn mikseivät he voi olla yhdessä. Hämähäkkimies vie Mary Janen Johnin luokse ja poistuu.
Arsuk
thumb Arsuk on 73 asukkaan (2020) kylä Grönlannin eteläosassa. Kylän väkiluku on laskenut 1990-luvulta lähtien tasaisesti. Vuonna 1990 kylässä arvioitiin olevan 333 asukasta, ja vuonna 1998 vain 200 asukasta.
Erillinen rajajääkäripataljoona 2
Pataljoonan perustaminen
Pataljoonaan tuli kuulumaan neljä nelijoukkueista rajakomppaniaa: 1. komppania (13. RajaK), jonka päällikkönä entinen varapäällikkö reserviluutnantti Eino Simola ja varapäällikkönä Antti Pellinen. 2. komppania (23. RajaK) päälliköksi määrättiin luutnantti Mauno Puolakka. 3. komppanian (33.RajaK) johtoon astui Simpeleen tehtailta palvelukseen kutsuttu insinööri luutnantti Sumi. Varapäällikön tehtävät otti vastaan reserviluutnantti Uule Petäjä. 4. komppania (53.RajaK) sai pitää entisen päällikkönsä kapteeni Martti Avelan ja varapäällikön tehtävistä vastasi kansakoulunopettaja luutnantti Pekkanen.
Hyökkäysvaihe 30.06.–7.09.1941
Everstiluutnantti Sora antoi 30. heinäkuuta kello 21.30 lopullisen hyökkäyskäskun. Etenemisen piti alkaa seuraavana päivänä Parikkalan-Elisenvaaran radan koillispuolelta, Varpavaaran maastosta pääsuntana ja ensimmäisenä tavoitteena Elisenvaara. Hyökkäysvaiheen aikana käytiin taisteluja muun muassa Kurkijoella, Kilpolassa, Kotselän Uupuneen valtauksessa ja päättyi ankarien taistelujen jälkeen 7. syyskuuta Valkeasaareen.
Ksii
Ksii (isona kirjaimena Ξ, pienenä ξ,, ) on kreikkalaisen kirjaimiston 14. kirjain. Sen äännearvo on sekä muinaiskreikassa että nykykreikassa. Kreikkalaisissa numeroissa ksiin lukuarvo on 60.
Muoto ja sen historia
Ksii esiintyi useimmissa paikallisissa kreikkalaisissa kirjaimistoissa, mutta sen muodossa oli paljon vaihtelua. Monissa kirjain muistutti alun perin foinikialaista esikuvaansa, jossa oli yksi pystyviiva ja kolme poikkiviivaa. Myöhemmin se kehittyi muotoon, jossa olivat jäljellä vain poikkiviivat. Joissakin kirjaimistoissa ksii esiintyi muodossa, joka muistuttaa nykyistä X-kirjainta latinalaisessa kirjaimistossa, johon se kopioitui tässä muodossa. Kyseinen muoto tunnetaan muun muassa Aitolian, Epeiroksen, Arkadian, Lakonian ja Eliin kirjaimistoista.
Joissakin kirjaimistoissa ksii muistutti puolestaan pystyristiä tai +-merkkiä. Kaikissa paikallisissa kirjaimistoissa ksiitä ei alun perin käytetty, vaan [ks]-äänne esitettiin kirjaimilla eli käyttämällä khiitä ja sigmaa.
Epigrafisissa lähteissä ksiistä esiintyy muun muassa seuraavanlaisia variantteja:
Jääkiekon SM-sarjakausi 1972–1973
SM-sarja
SaiPa putosi mestaruussarjasta. TPS SM-sarjakarsintaan. Sarjaan nousi Rauman Lukko.
MTV Ava
2012–2013
Kanava uudisti ilmettään 22. elokuuta 2012 muun muassa uudella logolla, tunnusmusiikilla sekä kanavan uudella voice over -juontajalla. Samana päivänä sai ensi-iltansa Dome Karukosken ohjaama lyhytelokuva Valtatie 13, jonka käsikirjoitukseen Avan katsojat saivat vaikuttaa.
Säätiö (romaani)
Aiheesta muualla
Stiftelseserien
Kiertäjähermo
Kuristuksessa kiertäjähermon puristuminen lisää kuristuksen tehoa. Se onkin yksi kamppailulajien atemi-hermopisteistä, joihin hyökkäämällä pyritään torjumaan tai kukistamaan vastustaja. Monissa tavallisissa henkitorvi- ja verisuonikuristuksissa kiertäjähermo puristuu automaattisesti, sillä se on lähellä pintaa kaulassa, lähellä suuria verisuonia. Kiertäjähermon puristus häiritsee sydämen toimintaa ja hengitystä, mikä yhdessä hengitysteiden tai verisuonten tukkeutumisen kanssa aiheuttaa tajuttomuuden.
Hermokasvutekijä
Hermokasvutekijän on huomattu olevan yhteydessä Alzheimerin tautiin.
Laima Liucija Andrikienė
Andrikienė syntyi Druskininkaissa. Hän valmistui Vilnan yliopistosta. Hänelle on vuonna 2000 myönnetty Liettuan itsenäisyysmitali sekä Britanniassa Kingstonin yliopistosta kunniatohtorin arvo. Andrikienėlle myönnettiin vuonna 1997 Kunnialegioonan suurupseerin arvo. Hän toimi vuonna 1996 Liettuan kauppa- ja teollisuusministerinä ja vuosina 1996–1998 Eurooppa-asiain ministerinä.
Andrikienė on vuodesta 2004 ollut Euroopan parlamentin jäsen. Hän kuuluu siellä Euroopan kansanpuolueen ryhmään.
Gerd Truntschka
Gerd Truntschka (s. 10. syyskuuta 1958 Landshut, Länsi-Saksa) on entinen saksalainen jääkiekkoilija. Truntschka oli Saksan liittotasavallan ja Saksan jääkiekkomaajoukkueen pelaaja 1980- ja 1990-luvuilla.
Jaroslav Hlinka
Jaroslav Hlinka (s. 10. marraskuuta 1976 Praha, Tšekkoslovakia) on tšekkiläinen jääkiekkoilija ja maailmanmestari, joka siirtyi kaudeksi 2012–2013 Extraligan HC Sparta Prahaan. Hlinka on edustanut Tšekkiä kahdeksissa maailmanmestaruuskilpailuissa ja on voittanut kultaa 2001 ja hopeaa 2006.
Omikron
Latinalaisessa kirjaimistossa omikronia vastaa kirjain O|O/o ja kyrillisessä kirjaimistossa kirjain О|О/о. Suomen kieleen omikron translitteroidaan sekä muinaiskreikasta että nykykreikasta o.
Muoto ja sen historia
Epigrafisissa lähteissä omikronista esiintyy muun muassa seuraavanlaisia variantteja:
Naturalismi (taide)
Eri taiteenaloissa
Teatterissa naturalismi pyrkii luomaan aidon vaikutelman arkielämästä. Elokuvassa naturalismi painottaa luonnonmukaisuutta juonessa, tapahtumissa ja näyttelemisessä, mutta myös ympäröivissä lavasteissa, tehosteissa ja ääniraidassa.
Talvikuningas
CMX teki loka-joulukuun 2007 aikana kiertueen, jolla esitettiin melkein kaikki Talvikuninkaan osat. Kiertueella oli mukana myös kosketinsoittaja Mara Salminen. Kokonaan alusta loppuun Talvikuningas on kuitenkin esitetty vain yhdessä konsertissa Helsingin juhlaviikoilla 31. elokuuta 2017.
Albumi nousi Suomen virallisen listan sijalle 2.
Trocadero (juoma)
Juoma on etenkin Pohjois-Ruotsissa suosittu, ja sitä on nimitetty "Norlannin kansallisjuomaksi". Monet muutkin panimot valmistavat vastaavanlaista juomaa, esimerkkinä Spendrups.
Ekshibitionismi
pienoiskuva|Nainen paljastelemassa rintojaan julkisella alueella ekshibitionismisesti. Ekshibitionismi ( 'tuoda esiin') eli itsensäpaljastaminen on seksuaalista mielihyvää tuottavaa esiintymistä, jossa henkilö paljastaa sukupuolielimensä, kehonmuotonsa, tai seksuaalisen toimintansa muille ihmisille. Erityistä mielihyvää tuottaa huomion kohteeksi joutuminen ja paljastelun kohdeyleisön reagoiminen. Ekshibitionismi on normaalia käytöstä ihmisten seksuaalisessa kanssakäymisessä, erotiikassa ja pornografiassa silloin, kun ekshibitionismin kohdeyleisö on antanut hyväksynnän ja suostumuksensa paljastelulle.
Paljastelu
Internetissä itsensäpaljasteluun kuuluu usein myös itsetyydytys, josta lähetetään videokuvaa paljastelun aikana tai sen jälkeen.
Paljastelun kohdeyleisö, sekä tekopaikka
Paljastelun kohdeyleisö vaihtelee paljastelijan mukaan. Monet paljastelevat itseään mielellään internetissä tuhansille, ellei jopa miljoonille katsojille, kun taas toiset paljastaa itseään ainoastaan kaveripiirille.
Laillinen ekshibitionismi
Laillista ekshibitionismia harrastetaan usein yksityistiloissa ja internetissä silloin, kun paljastelun kohdeyleisö on antanut tälle suostumuksen. Mikäli paljastelun kohdeyleisö ei ole antanut etukäteen suostumusta paljastelulle, paljastelu voi olla edelleen laillista, mikäli se ei aiheuta paheksuntaa kohdeyleisössä.
Julkisissa tiloissa ekshibitionismi on käytännössä kiellettyä, mutta periaatteessa laillista niin kauan kun se ei aiheuta ihmisissä paheksumista.
Lyhyesti sanottuna ekshibitionismi on miltei aina laillista, kunhan paljastelija tekee sen joko yksityisalueella tai internetissä ja ilmoittaa esityksen luonteesta etukäteen, riittävän selkeästi.
Lotto
Suomi
Nykyisessä Suomessa pelattavassa lotossa pelaaja valitsee seitsemän numeroa väliltä 1–40 (alkujaan, syksyyn 1980 saakka valittiin kuusi numeroa väliltä 1–40, sen jälkeen muutaman vuoden ajan seitsemän numeroa väliltä 1–37 ja sittemmin seitsemän numeroa väliltä 1–39). Arvonnassa arvotaan seitsemän numeroa ja yksi (aikaisemmin kolme ja sittemmin kaksi) lisänumero; rivihinta on 1 euro. Voittoluokkia muutettiin muun muassa vuoden 2011 kierroksesta 41 lähtien. Päävoiton sai tuolloin 7 oikein -tuloksella ja pienimmän voiton kolmella varsinaisella ja yhdellä lisänumerolla, joiden määrä pieneni kolmesta kahteen. Loton palautusprosentti on 41,1.
Italia
Italian valtion lotossa, SuperEnalotto-pelissä, oli jaossa 155,8 miljoonan euron potti lokakuussa 2010.
Townsville
Historia
Vuoteen 2008 saakka Townsvillen kaupunkialue koostui kahdesta erillisestä hallintoalueesta, Townsvillesta ja Thuringowasta, jotka kuitenkin yhdistettiin vuonna 2008 Queenslandin osavaltion päätöksellä.
Johannes Paavali II
Lapsuus ja nuoruus
Karol Józef Wojtyła syntyi 18. toukokuuta 1920 Wadowicessa Etelä-Puolassa. Hänen isänsä oli Karol Wojtyła, entinen upseeri, ja äitinsä Emilia Kaczorowska. Perheeseen kuului myös isoveli Edmund. Karolin sisko Olga kuoli ennen hänen syntymäänsä.
Johannes Paavali II:n kerrotaan säilyttäneen kuolemaansa asti veljensä stetoskooppia, jonka eräs puolalainen sairaanhoitaja oli tallettanut ja luovutti paaville tämän Puolan-vierailun aikana.
Kardinaalina
Vuonna 1967 paavi Paavali VI nimitti Wojtyłan kardinaaliksi. Krakovassa uudelle kardinaalille järjestettiin juhlat, joissa hänen kerrotaan leikillisesti sanoneen papeilleen: "Tämä on viimeinen kerta, kun aiheutan teille näin paljon vaivaa. Enhän voi tämän korkeammalle päästä." Vanhaan tapaansa Wojtyła eli yhä yksinkertaisesti käyttämättä juurikaan kardinaalille kuuluvia ulkoisia vallanmerkkejä. Samalla hän myös jatkoi jo nuoruudessaan aloittamiaan urheiluharrastuksia, mikä piti hänet fyysisesti hyvässä kunnossa. Wojtyła harrasti vielä kardinaalinakin muun muassa melontaa, vuorikiipeilyä ja hiihtoa. Eräällä hiihtoretkellään hän vahingossa ylitti Puolan rajan ja eksyi Tšekkoslovakiaan, missä hänelle pidettiin kuuden tunnin pituinen kuulustelu.
Pontifikaatin alku
Uusi paavi otti paavinimensä edeltäjältään Johannes Paavali I:lta. Johannes Paavali I oli ehtinyt toimia paavina vain 33 päivän ajan ennen yllättävää kuolemaansa.
Terveys hiipuu
Heikkenevästä terveydestään huolimatta paavi Johannes Paavali II jatkoi vierailujaan eri maihin. Ympäri maailmaa käytiin keskusteluja siitä, pitäisikö paavin vetäytyä tehtävistään korkean ikänsä ja heikon fyysisen kuntonsa vuoksi. Myöhemmin Johannes Paavali II:n testamentti paljasti, että hän oli harkinnut eroamista paavinvirasta vuoden 2000 jälkeen johdettuaan kirkon uudelle vuosituhannelle.
Sairaus ja kuolema
pienoiskuva|260px|Puolassa surtiin paavin kuolemaa.
Rauman murre
Tunnetuin Rauman murretta käyttänyt kirjailija on Hj. Nortamo. Hänen lisäkseen sillä ovat kirjoittaneet muun muassa Unto ja Tauno Koskela, Tapio Koivukari, Hannu Heino sekä Tapio Niemi.
Mira Hämäläinen
Hämäläinen on pelipaikaltaan hakkuri.
Nokia 5210
Nokia 5210 on Nokian vuonna 2002 julkaisema GSM-puhelinmalli. Puhelimessa olivat runkoa suojaava kumikuoret, ja suunnittelussa olikin keskitytty kestävyyteen.
Kuorajärvi
Kuorajärvi on Lieksaan kuuluva kylä, joka sijaitsee noin 38 kilometriä Lieksan keskustasta etelään. Kylä rajautuu pohjoisessa Jaakonvaran kylään, etelässä ja idässä Ilomantsin kuntaan sekä lännessä Vuonislahden kylään. Lisäksi kylän alueella sijaitsee kolmen kunnan (Lieksan, Ilomantsin ja Enon) yhteinen rajapyykki.
Kylä perustettiin 1670-luvulla jolloin se kuului vielä Vuonislahteen. Vuonna 1683 Kuorajärvi on kuitenkin jo esiintynyt omana kylänään. Talvisodan aikana koko kylä evakuoitiin läheisen itärajan vuoksi. Pääosa evakoista siirrettiin Keski-Suomeen ja Pohjois-Savoon. Jatkosodan aikana kylää ravisteli neuvostopartisaanien terrori: mm. Sormivaarassa ammuttiin 13 siviiliä, mukana naisia ja lapsia. Myös pienempiä kahakoita ja väijytyksiä tapahtui kylän alueella. Sormivaarassa on siviiliuhrien kunniaksi pystytetty muistomerkki.
Elinkeinoihin kuului ennen maatalouden ohella metsästys, kalastus ja keräilytalous. Riistaisat vaaramaisemat, järvi ja useat lammet takasivat toimeentulon. Myös puun uittaminen Kuorajokea pitkin Koitereeseen työllisti paikallista ja vierailevaa väestöä. Nykyään kylällä toimii yksi lypsykarjatila. Järven ympäristössä on useita kesämökkejä.
Shiranui
Palvelus
Alus lähti 2. huhtikuuta Kuresta Ominatoon, josta se jatkoi matkaansa pohjoisille alueille partiointi ja saattuetehtäviin. Alus suojasi 19.–21. kesäkuuta Nachin ja Ashigaran Ominatosta Kureen. Alus suojasi 28. kesäkuuta – 1. heinäkuuta saattueen Jokosukasta Ominatoon, josta se suojasi 31. heinäkuuta – 2. elokuuta Nachin ja Ashigaran Kureen. Shiranui suojasi 11.–14. elokuuta Kisoa ja Tamaa Jokosukan ja Chichi-jiman välisissä joukkojensiirroissa. Alus suojasi 14.–23. lokakuuta Nachin ja Ashigaran Kuresta Amami-O-Shiman ja Makon kautta Coroniin.
Crotchduster
Historia
Yhtye käyttää rumpukoneita, sillä yhtyeen rumpali Cain on koira. Koiraa kuullaan kappaleessa Cain Sings the Blues, jossa se puuskuttaa taustalla. Lisäksi se mainitaan useissa yhtyeen hupailuissa, erityisesti eräässä Crotchopuksen osassa, jossa yhtye vastaa haukkumakirjeisiin.
Happy Tree Friends
Happy Tree Friends (myös HTF) on Flash-animaationa toteutettu, aikuisyleisölle suunnattu synkän humoristinen komediasarja. Sarjan on luonut Universal Pictures yhdessä Kenn Navarron kanssa. Sarja on saavuttanut suurta suosiota maailmalla ja internetissä, ja joitakin jaksoja on esitetty myös televisiossa muutamissa maissa. Sarja on kielletty esimerkiksi Venäjällä, ja onkin herättänyt runsaasti keskustelua erityisesti vanhempien keskuudessa. Sen ensimmäinen jakso ilmestyi 24. joulukuuta 1999.
Sarjasta on tehty useita oheistuotteita, kuten pehmoleluja, DVD-kokoelmia, astiastoja sekä videopeli Happy Tree Friends: False Alarm.